ASL AFTERNOON TRADE – บล.เอเอสแอล
SET…Rebound ขึ้น รอลุ้นภาครัฐออกนโยบายกระตุ้น ศก. ตลาดห …
4 ก.พ. 2563

SET…Rebound ขึ้น รอลุ้นภาครัฐออกนโยบายกระตุ้น ศก.
ตลาดหุ้นไทยปรับตัวขึ้นตามตลาดภูมิภาค หลังดัชนีลงแรงมาต่อเนื่องเกิดการรีบาวนด์ทางเทคนิค จากความกังวลต่อการแพร่ระบาดของเชื้อไวรัสโคโรนาสายพันธุ์ใหม่ที่อาจจะส่งผลกระทบต่อเศรษฐกิจ ขณะที่นักลงทุนยังจับตาการประชุมคณะรัฐมนตรี (ครม.) เช้าวันนี้ที่จะมีการพิจารณามาตรการทางภาษีเพื่อกระตุ้นเศรษฐกิจด้านการท่องเที่ยว สำหรับกลยุทธ์หลักยังคงแนะนำกลุ่มท่องเที่ยวที่เริ่มฟื้นตัวจากความเสี่ยงจากไวรัสโคโรนาที่เริ่มจำกัด กลุ่ม High Div. Yield และกลุ่ม Defensive
กลยุทธ์ – แท่งเทียนปรับตัวขึ้นทดสอบแนวต้าน 1,508-1,510 หากผ่านยืนมั่นคงจะเป็นสัญญาณการกลับตัวเป็นขาขึ้น ให้เพิ่มน้ำหนักการลงทุนในสินทรัพย์เสี่ยงมากขึ้น ระยะสั้นเน้นยืนแนวรับ 1,500 / 1,490 ไม่ควรต่ำกว่า เพื่อลดความเสี่ยงขาลง
ERW
เบรคแนวต้านขาลง เริ่มเป็นสัญญาณบวก
ปิด 4.50
แนวรับ 4.30 / 4.26
แนวต้าน 4.50 / 4.60
Cut loss &lt; 4.26
แท่งเทียนปรับตัวขึ้นผ่านยืนแนวต้านขาลง EMA5วันที่ 4.30 มองเป็นสัญญาณบวก ระหว่างวันเน้นยืนที่บริเวณแนวรับ 4.30 ได้เท่านั้นเพื่อจบแนวโน้มขาลงและลุ้นทดสอบแนวต้าน 4.50 หากสามารถผ่านยืนได้แข็งแรงจะยืนยันแนวโน้มขาขึ้น ขณะที่ Slow stoc. ตัดขึ้น + RSI ชี้ขึ้นเป็นโมเมนตัมบวก
BDMS
ลุ้น Rebound กลับตัวเป็นขาขึ้น
ปิด 25.00
แนวรับ 24.70 / 24.50
แนวต้าน 25.20 / 25.50
Cut loss &lt; 24.40
แท่งเทียนเปิดปรับตัวขึ้นจากแนวรับขอบล่าง Bollinger band ที่ 24.50 มองเป็นการ rebound ทางเทคนิค ระยะสั้นเน้นยืนที่บริเวณแนวรับ 24.70 / 24.50 ไม่ควรต่ำกว่าเพื่อยืนยันแนวโน้มขาขึ้น ขณะที่ Slow stoc. + RSI ชี้ขึ้นออกจากภาวะ oversold เป็นโมเมนตัมบวก
SELL SIGNAL AEONTS
ปรับตัวลงหลุดขอบล่าง Bollinger Band
ปิด 153
แนวรับ 150 / 144
แนวต้าน 155 / 160
แท่งเทียนปรับตัวลงต่อเนื่องหลุดขอบล่าง Bollinger band เป็นโมเมนตัมขาลง ระยะสั้นเน้นยืนแนวรับ 150 เป็นจุดพิจารณา หากปรับตัวลงต่ำกว่ามีโอกาสปรับตัวลงต่อ ควรหลีกเลี่ยง ขณะที่ Slow stoc + RSI ที่ชี้ลงสนับสนุนโมเมนตัมขาลง
TIME TO SWITCH
โรงไฟฟ้า
แนะนำ SWITCH กลุ่ม “โรงไฟฟ้า” เช่น GULF EA BGRIM เนื่องจากราคาปรับตัวขึ้นมา outperform ตลาดในช่วงที่ตลาดชะลอตัว มองว่าเป็นจังหวะขายทำกำไร ขณะที่ด้านผลประกอบการ 4Q62F ที่คาดว่าจะออกมาแข็งแกร่ง ตลาดน่าจะรับรู้ไปบางส่วนแล้ว
Top pick ASL
ภาพรวมการลงทุนในเดือน ก.พ. 63 มีหลายปัจจัยที่ยังท้าทายและยังต้องติดตามไม่ว่าจะเป็นการแพร่ระบาดของเชื้อไวรัสโคโรนาและไข้หวัดนกในช่วงเวลานี้ รวมถึงการทยอยประกาศผลการดำเนินงานของภาค Real Sector ที่คาดว่าจะออกมาไม่ได้ดีกว่าที่คาดนัก ดังนั้นด้านกลยุทธ์การลงทุน เน้น Selective Buy หุ้นที่มีปัจจัยบวกเฉพาะตัว ร่วมกันกับกลุ่ม High Dividend Yield และกลุ่ม Defensive เราแนะนำ TU RBF MTC CHG KKP LH BAM TTW เป็นหุ้นเด่นประจำเดือน ก.พ. 2563
 